దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
పోరా శ్రీమంతుడా.. పోపోరా శ్రీమంతుడా!
మహేశ్ బాబు, శ్రుతి హాసన్ జంటగా నటించిన శ్రీమంతుడు సినిమా విడుదలై నేటికీ సరిగ్గా ఏడాది గడిచింది.
TNN | Updated:
Aug 7, 2016, 10:11AM IST
మహేశ్ బాబు, శ్రుతి హాసన్ జంటగా నటించిన శ్రీమంతుడు సినిమా విడుదలై నేటికీ సరిగ్గా ఏడాది గడిచింది. ఊరిని దత్తత తీసుకోవడం కథాంశంగా తెరకెక్కిన ఈ సినిమా తెలుగు ప్రజల హృదయాలను తాకింది. కొరటాల శివ దర్శకత్వం వహించిన ఈ సినిమా ఓ మంచి సందేశం ఇస్తూనే కమర్షియల్‌గానూ విజయం అందుకుంది. మహేశ్ నటన, లుక్స్ పరంగా ఆకట్టుకున్నాడు. శ్రుతితో ఆయనకు జోడీ చక్కగా కుదిరింది. పల్లెమీద కోపంతో పట్టణానికి వలసొచ్చి ఆగర్భ శ్రీమంతుడిగా ఎదిగిన తండ్రిగా జగపతి బాబు తనదైన శైలిలో నటించారు. అదే సమయంలో పల్లెలో తన మూలాలు వెతుక్కునేందుకు పట్టణం వదిలిపెట్టిన కొడుకుగా మహేశ్ అద్భుతమే చేశారు. వీరిద్దరితోపాటు హీరోయిన్ శ్రుతిహాసన్, ఆమె తండ్రిగా.. ఊరంతా జనంతో కళకళలాడాలని పరితపించే వ్యక్తిగా రాజేంద్రప్రసాద్ నటన ఆకట్టుకుంది. ఈ తారాగాణానికి తోడు దేవి శ్రీ ప్రసాద్ మ్యూజిక్‌ను ఈ సినిమాకు ప్రాణంగా చెప్పవచ్చు. రామ రామ.., పోరా శ్రీమంతుడా .. పాటలు ఇప్పటికే తెలుగు లోగిళ్లలో మారుమోగుతూనే ఉన్నాయి. శ్రీమంతుడు సినిమా విడుదలై ఏడాది పూర్తయిన సందర్భంగా.. అద్భుతమైన టీంతో కలిసి నటించడం ఆనందాన్ని ఇచ్చిందన్న మహేశ్.. మీ ప్రేమకు చాలా థ్యాంక్స్ అంటూ అభిమానులకు ధన్యవాదాలు తెలిపాడు.
&mdash; Mahesh Babu (@urstrulyMahesh) August 7, 2016
It's been a year since @shrutihaasan stole our hearts as #Charuseela ! #1YearForSensationalSrimanthudu pic.twitter.com/gAAtQUch9D